學閩南語真心適  

    各位評審老師各位同學大家好，我是編號第八號，今仔日我欲演講的題目是：學閩南語真心適 。

    話若欲講透枝，眼屎就撥不離。若講到閩南語，我就一粒頭兩粒大。以早不管佇什麼所在攏嘛講華語，所以沒什麼問題，這陣子政府用心咧推廣鄉土語言，而且佇國校仔規定每禮拜愛上一節母語課，我揀閩南語，因為彼是我的母語，下課了後轉去厝內的時，老師希望阮盡量用母語佮厝內的人對話，安咧效果特別好，啥知影我的閩南語勿輪轉擱五音不全，逐擺攏佮大家弄佮嘴仔裂西西巴肚攬咧笑，實在有夠見笑的，為著要給我緊會曉講，阿媽定定找機會用正港的閩南語佮我開講打拉涼。不過我總是若鴨子聽雷同款，聽佮霧煞煞，阿媽講：我講東你應西，抑無你是聽對叨位去咧，阿媽定定氣噗噗對我說：牛哼，牽介北京嘛是牛。
    其實學閩南語無恁想的那麼簡單，老師說：愛酙酌變音、鼻音、聲調，抑若無就會說到里里落落，親像變音：一朵、一朵花、一雙、一雙鞋仔。鼻音：水蛭勿當讀做誤去、嗡嗡睏勿當讀做黑黑去。抑那量詞就複雜啊，每一種物件攏有尹的量詞，像一隻貓仔勿當講做一尾貓仔，一個人勿當講做一粒人，說起來實在真趣味。
    會記得剛開始上閩南語課的時陣，老師帶阮唸課文，語詞攏真簡單，愈來愈深，聽無煞變無趣味，一節課40分鐘有夠不好過吔，一直到四年級頂學期，來一個新的查埔老師教阮閩南語，尹真趣味，上課氣氛真輕鬆，定定舉例來解釋一句話，加深阮的印象。像：一丈差九尺這句話，尹說：以早有一個做穡人，他有二個好生，大漢的叫做阿明，小漢的叫做阿生，阿明逐擺考試數學攏考100分，阿生因為懶惰讀冊，數學攏考0分，阿爸想出一個鼓勵阿生的方法，尹介阿生講：這擺考試數學若考60分就請你吃麥當勞，考80分請你吃歐式自助餐，抑若不剛好考100分就欲請你出國去觀光，當然彼是天落紅雨馬發角，沒可能的代誌。考煞考卷發落來的時，阿生佮阿爸講：數學差異點考100分，阿爸非常歡喜接過考試單，突然間煞愣住了，那會安呢？阿生說：對阿，10.0差一點就100分啊，阿爸說：彼是一丈差九尺。
    閩南語是一種語言嘛代表一種文化，以早阮真討厭上閩南語課，今嘛，因為老師認真、用心上課趣味、多元，已經變做阮每一禮拜期待學習的一節課，因為阮深深感覺閩南語是一像真水的語言，學閩南語真心適、真有意義。

我的演講到此，到謝大家！
